Ճորճ Սորոս

Ճորճ Սորոս () ներդրող, մեծահարուստ գործարար, մարդասէր եւ գրագէտ: Աշխարհի ամէնայաջողակ ներդրողներէն մեկն է: 2017-ի Հոկտեմբերի դրութեամբ անոր կարողութիւնը $ 8 պիլիոն է: Note that this site is updated daily.
«Սորոսի հիմնադրամի» հիմնադիրն է:
 Կենսագրութիւն 
Ծնած է Պուտափեշտ միջին կարողութեան հրէական ընտանիքին մէջ։ Անոր հայրը՝ Թիւատար Շուարցը դատապաշտպան էր, քաղաքի հրէական ահմայնքի նշնաւոր գործիչ, էսփերանթոյի մասնագէտ եւ գրագէտ: 1936-ին ընտանիքը փոխած է մականունը հունկարական ձեւի՝ Շորոշ (Soros): Աւագ եղբայրը՝ ճարտարագէտ, գործարար եւ մարդասէր Փոլ Սորոսն էր (1926—2013):Paul Soros (մահախօսական The New York Times-ին մէջ)1947-ին տեղափոխուած է Լոնտոն, ուր ընդունուած է Լոնտոնի տնտեսական եւ քաղաքական գիտութիւններու դպրոցը եւ յաջողութեամբ աւարտած է երեք տարի անց: Ապա անցած է աշխատելու տնայնական իրերու գործատունէն մը ներսը, որմէ ետք զբաղած է առեւտրական գործով, իսկ 1953-ին տեղ ստացած է «Սինկեր եւ Ֆրիթլանտեր» ընկերութենէն ներս:1956-էն սկսած է ֆինանսիստի գործունէութիւնը: Ան ժամանեցաւ Նիւ Եորք իր ընկերոջ հօր հրաւերով, որ Ուոլ սթրիթին ուներ պրոքըրական ընկերութիւն: Ան սկսաւ իր գործունէութիւնը արժեթուղթերու առեւտուրով, մինչեւ որ 1963-ին նախագահ Ճոն Քենետին մտցրեցաւ նոր հարկեր արտասահմանեան ներդրումներուն համար եւ Սորոսը փակեցաւ իր պիզնըսը:

 Սորոսի Դէմ Միջազգային Արշաւը 
Ճորճ Սորոսը այն եզակի մարդոցմէ մէկն է, որ միլիարդներ կը ծախսէ բարեգործական, ժողովրդավարական ծրագիրներու վրայ, բայց միաժամանակ անոր կերպարը պարուրուած է դաւադրութեան տեսութիւններով։

Հունգարիայի նախագահի թեկնածու, ազգայնական հայեացքներու տէր Վիքթոր Օրպանի ընտրարշաւի ժամանակ քաղաքական թեքնոլոգները որոշեցին որպէս հրէշ ու երկրի դժուարութիւններու պատճառ ներկայացնել Սորոսը, քանի որ ան ծնած էր Հունգարիոյ մէջ, հրեայ էր, կարողութեան տէր եւ Պութինին հաճելի չէր թուեր։

Հետաքրքրական է, որ ինքը՝ Օրպանը, նախապէս օգնութիւն ստացած էր Սորոսէն, իսկ քաղթեքնոլոգներն ալ ազգութեամբ հրեայ էին։

Յետագային այդ «Սթոփ Սորոս» արշաւը տարածուեցաւ այլ երկիրներու մէջ ալ։

Իր ելոյթներուն մէջ Սորոսին յաճախ թիրախաւորած է Տոնալտ Թրամփը։

Սորոսի հիմնադրամի գործունէութիւնը կասեցուած է Պելառուսիոյ եւ Ռուսաստանի մէջ։

2023 թ. Fox News-ի հրապարակած տեղեկութիւններուն համաձայն՝ Սորոսը տասնամեակներ շարունակ կաշառած է ԱՄՆ լրատուամիջոցները՝ ծախսելով անոնց վրայ ընդհանուր առմամբ 131 միլիոն ԱՄՆ տոլար՝ իրադարձութիւններն իր օգտին լուսաբանելու համար։

Ըստ հրապարակումին՝ խոշոր միլիառտիրոջ «գնած» մետիա ընկերութիւններու ցանկին մէջ եղած են CNN-ը, NBC-ն, CBS-ը, Bloomberg-ը եւ Washington Post-ը։

Հայաստանի իշխանութիւնները տասնամեակներ շարունակ տարբեր ֆինանսաւորումներ ստացած են Սորոսի «Բաց Հասարակութեան Հիմնադրամէն»։

2018 թ. նոր իշխանութիւններու ձեւաւորումէն ետք, Հայաստանի մէջ ալ պահպանողական շրջանակները կը պիտակաւորեն անոր անունը։

Սորոսի կերպարի տեմոնիզացումը (սատանայացումը), անոր անունը «հակազգային» բարեփոխումներու հետ կապելը նպաստած են անոր, որ ձեւաւորուած է «սորոսական» բացասական երանգով բնորոշումը։

 Ծանօթագրութիւններ 

Ստորոգութիւն:1930 ծնունդներ
Ստորոգութիւն:12 Օգոստոսի ծնունդներ